ddrg/super_eurlex huggingface dataset:
KIRJALLINEN KYSYMYS E-3914/02 esittäjä(t): Juan Naranjo Escobar (PPE-DE) neuvostolle. Europol.



Virallinen lehti nro 222 E , 18/09/2003 s. 0127 - 0128



KIRJALLINEN KYSYMYS E-3914/02 esittäjä(t): Juan Naranjo Escobar (PPE-DE) neuvostolle (14. tammikuuta 2003) Aihe: Europol Euroopan unionin vuoden 2002 talousarvion budjettikohdassa B5-822 esitetään viiden miljoonan euron (p.m.) määrärahaa, jotta Europol saisi riittävät välineet vahvistaakseen ja koordinoidakseen jäsenvaltioiden toimintaa terrorismin torjumiseksi, kriisikeskuksen rahoittamiseksi ja tiedotusjärjestelmien luomiseksi. Tämä määräraha varattiin lukuun B0-40 (alustavat varaukset) sillä aikaa, kun odotettiin oikeudellisen perustan hyväksymistä Europolin toiminnan rahoittamiseksi ensimmäistä kertaa Euroopan unionin talousarviosta. Komissio esitti Europolin antamien budjettitietojen perusteella 31. heinäkuuta 2002 ehdotuksen neuvoston päätökseksi, jonka mukaan määrärahan suuruus olisi 3 038 600 euroa. Kaksi kuukautta myöhemmin, 8. lokakuuta 2002 neuvosto päätti kuulla Euroopan parlamenttia. Parlamentti puolestaan hyväksyi viivyttelemättä komission ehdotuksen 5. joulukuuta 2002 antamassaan lainsäädäntöpäätöslauselmassa ja toimitti sen neuvostolle, jotta neuvosto voisi hyväksyä sen ajoissa. Parlamentin tarkoituksena oli saada neuvosto hyväksymään ehdotus ennen vuoden loppua, jotta vuoden 2002 talousarvioon varattu määräraha ei peruuntuisi ja jotta määräraha voitaisiin siirtää vuoden 2003 talousarvioon. Millä perusteella neuvosto ei hyväksynyt komission päätösehdotusta? Salliessaan määrärahojen menetyksen katsooko neuvosto toisin kuin Europol arvioissaan, että ehdotetut varat eivät ole välttämättömiä? Onko neuvosto ottanut päätöstä tehdessään huomioon Europolin, komission ja erityisesti Euroopan parlamentin kannat asiaan? Mitä neuvosto ajattelee parlamentin yksimielisestä kannasta, jonka mukaan osa yhteisön budjetista on osoitettava tiettyjen Europolin toimintojen rahoittamiseksi? Vastaus (5. ja 6. toukokuuta 2003) Neuvosto ilmoittaa kysyjälle, että neuvostossa on keskusteltu ehdotuksesta luoda oikeusperusta, jonka pohjalta Europolille voitaisiin myöntää yhteisön tukia. Useat valtuuskunnat kuitenkin katsoivat, että ehdotus oli yritys poiketa Europol-yleissopimuksen periaatteesta, jonka mukaan Europolin talousarvio rahoitetaan jäsenvaltioiden rahoitusosuuksilla erillisenä Euroopan yhteisöjen talousarviosta. Valtuuskuntien mielestä periaatteen muuttaminen edellyttäisi Europol-yleissopimuksen 35 artiklan muuttamista. Neuvosto ei ole näin ollen päässyt yhteisymmärrykseen komission ehdotuksesta neuvoston päätökseksi eräiden Europolin toteuttamien toimien rahoittamisesta terrorismin torjumista koskevan yhteistyön puitteissa.
KIRJALLINEN KYSYMYS E-3788/02 esittäjä(t): Bruno Gollnisch (NI) neuvostolle. Kulutustuotteiden ranskankieliset pakkausmerkinnät Ranskassa.



Virallinen lehti nro 222 E , 18/09/2003 s. 0106 - 0107



KIRJALLINEN KYSYMYS E-3788/02 esittäjä(t): Bruno Gollnisch (NI) neuvostolle (6. tammikuuta 2003) Aihe: Kulutustuotteiden ranskankieliset pakkausmerkinnät Ranskassa Ranskan kieltä koskeva laki, joka annettiin 4. elokuuta 1994, teki pakolliseksi ranskan kielen käytön kaikissa tuotteiden käyttäjille ja kuluttajille tarkoitetuissa asiakirjoissa, kuten pakkausmerkinnöissä, esitteissä, luetteloissa, mainoksissa ja muissa tiedotteissa. Kuten 18. joulukuuta 1978 annetun direktiivin muuttamiseksi 20. maaliskuuta 2000 annetussa direktiivissä todettiin, yhteisön lainsäädännön mukaan kansallisessa lainsäädännössä ei voida vaatia minkään tietyn kielen käyttöä elintarvikkeiden pakkausmerkinnöissä sulkien pois mahdollisuuden käyttää jotakin muuta kieltä. Euroopan komissio muistutti Ranskaa lausunnossa, jonka se antoi yhteisöjen tuomioistuimen 12. syyskuuta 2000 antaman tuomion jälkeen, joka puolestaan oli annettu Lyonin hovioikeuden esittämän ennakkoratkaisukysymyksen johdosta, että Ranskalla oli kaksi kuukautta aikaa alkaa noudattaa kyseistä lainsäädäntöä. Ranskan hallitus muutti 1. elokuuta 2002 asetuksella nro 2002-1025 kuluttajalain R.112-8 pykälää siten, että vaatimus ranskankielisistä pakkausmerkinnöistä säilyi, mutta samalla pykälän uudessa 2 alakohdassa sallitaan myös yhdellä tai useammalla muulla kielellä olevat pakkausmerkinnät. Katsooko neuvosto, että kyseisen lain muuttaminen on riittävä toimi edellä mainittuihin yhteisön normeihin mukautumiseksi? Säilyykö jäsenvaltioilla toisin sanoen laillinen oikeus vaatia, että niiden alueella myytävissä elintarvikkeissa on pakkausmerkinnät ainakin kyseisen maan kielellä? Vastaus (5. ja 6. toukokuuta 2003) Arvoisan kysyjän esittämä kysymys kuuluu Euroopan komission toimivaltaan. Perustamissopimuksen 211 artiklan mukaan komissio huolehtii siitä, että yhteisön direktiivejä siis myös kysymyksessä tarkoitettua direktiiviä noudatetaan. Neuvosto kehottaa näin ollen kysyjää esittämään kysymyksensä Euroopan komissiolle.
KIRJALLINEN KYSYMYS P-2848/02 esittäjä(t): María Valenciano Martínez-Orozco (PSE) komissiolle. Rikkomusmenettely 2000/4879.



Virallinen lehti nro 222 E , 18/09/2003 s. 0023 - 0023



KIRJALLINEN KYSYMYS P-2848/02 esittäjä(t): María Valenciano Martínez-Orozco (PSE) komissiolle (4. lokakuuta 2002) Aihe: Rikkomusmenettely 2000/4879 Virallinen ilmoitus (226 artikla) Madridin itsehallintoalueen asetuksesta 34 1/1999, jossa hyväksytään Madridin itsehallintoalueen ohjesääntö tulipalojen ehkäisemisestä. Voisiko komissio antaa tietoja menettelyn tämänhetkisestä vaiheesta? Voisiko komissio ilmoittaa, onko se saanut Madridin itsehallintoalueelta vastausta kyseiseen ilmoitukseen? Mitä konkreettisia toimenpiteitä komissio aikoo toteuttaa mainitun asian ratkaisemiseksi, niin että taattaisiin yhteisön lainsäädännön noudattaminen? Erkki Liikasen komission puolesta antama vastaus (23. lokakuuta 2002) Komissio ilmoittaa arvoisalle parlamentin jäsenelle, että vastauksena EY:n perustamissopimuksen 226 artiklan mukaiseen viralliseen ilmoitukseen, jonka komissio lähetti Espanjan viranomaisille, nämä ilmoittivat direktiivillä 98/34/EY(1) käyttöön otetun menettelyn mukaisesti 26. heinäkuuta 2002 uudesta asetusluonnoksesta, jonka tarkoituksena on kumota tulipalojen torjuntaa Madridin kunnassa koskeva asetus 341/1999. Kolmen kuukauden odotusaika, josta on säädetty direktiivissä 98/34/EY, päättyy 28. lokakuuta 2002. Tämän odotusajan tarkoituksena on antaa jäsenvaltioille ja komissiolle mahdollisuus tarkastella asetusluonnoksen yhteensopivuutta yhteisön oikeuden kanssa. Asianomaiset tahot voivat tänä aikana ilmaista kantansa asiakirjaan. Jos komissio tai jotkut jäsenvaltiot arvioivat, että lakitesti sisältää näkökohtia, jotka voisivat muodostaa esteitä tavaroiden vapaalle liikkuvuudelle EY:n perustamissopimuksen määräysten tai direktiivin 89/106/ETY(2) säännösten vastaisesti, niillä on oikeus antaa yksityiskohtainen lausunto ja pyytää Espanjaa mukauttamaan kyseenalaiset säännökset yhteisön oikeuteen. Espanjan on vastattava tähän yksityiskohtaiseen lausuntoon. Varmistaakseen yhteisön oikeuden noudattamisen komissio valvoo, että ilmoitusmenettely sujuu moitteettomasti ja että Espanjan viranomaiset hyväksyvät tekstin, jota on muutettu tarpeen mukaan. (1) Euroopan parlamentin ja neuvoston direktiivi 98/34/EY, annettu 22 päivänä kesäkuuta 1998, teknisiä standardeja ja määräyksiä koskevien tietojen toimittamisessa noudatettavasta menettelystä EYVL L 204, 21.7.1998. (2) Neuvoston direktiivi 89/106/EY, annettu 21 päivänä joulukuuta 1988, rakennusalan tuotteita koskevan jäsenvaltioiden lainsäädännön lähentämisestä EYVL L 40, 11.2.1989.
KIRJALLINEN KYSYMYS E-2906/02 esittäjä(t): Camilo Nogueira Román (Verts/ALE) komissiolle. Galician Portugaliin ja Ranskan kautta Keski-Eurooppaan yhdistävä huippunopea rautatie.



Virallinen lehti nro 222 E , 18/09/2003 s. 0029 - 0029



KIRJALLINEN KYSYMYS E-2906/02 esittäjä(t): Camilo Nogueira Román (Verts/ALE) komissiolle (16. lokakuuta 2002) Aihe: Galician Portugaliin ja Ranskan kautta Keski-Eurooppaan yhdistävä huippunopea rautatie Missä vaiheessa ovat huippunopean rautatien, jolla yhdistetään Galician kaupungit toisiinsa ja koko Galicia Porton ja Lissabonin kaupunkeihin Portugalissa ja Espanjan ylätasangon ja Ranskan kautta Keski-Eurooppaan, hankkeet ja rakennustyöt ohjelmakaudella 20002006, jonka aikana suurin osa tästä rautatieinfrastruktuurista pitäisi saada valmiiksi? Paljonko näiden hankkeiden toteuttamiseksi on myönnetty yhteisön varoja? Milloin rakennettavien rautateiden eri osuudet valmistuvat? Michel Barnier'n komission puolesta antama vastaus (22. marraskuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-2499/02 esittäjä(t): Nicholas Clegg (ELDR) komissiolle. Tuotemerkinnät tekstiili- ja vaatetusalalla.



Virallinen lehti nro 222 E , 18/09/2003 s. 0008 - 0009



KIRJALLINEN KYSYMYS E-2499/02 esittäjä(t): Nicholas Clegg (ELDR) komissiolle (9. syyskuuta 2002) Aihe: Tuotemerkinnät tekstiili- ja vaatetusalalla Onko EU tehnyt jotain johtopäätöksiä tuotemerkintöjä käsitelleestä pyöreän pöydän keskustelustaan, joka pidettiin 30. toukokuuta 2002? Erkki Liikasen komission puolesta antama vastaus (15. marraskuuta 2002) Komissio järjesti 30. ja 31. toukokuuta Brysselissä tekstiili- ja vaatetusalan tuotemerkintöjä käsitelleen pyöreän pöydän tapaamisen, johon osallistui yli seitsemänkymmentä sidosryhmää. Mukana oli Euroopan tekstiili- ja vaatetusalan ja ammatillisten järjestöjen edustajia sekä jäsenvaltioiden, ehdokasvaltioiden ja EU:n toimielinten edustajia. Keskusteluissa käsitellyt kysymykset koskivat alkuperämerkintöjä, sosiaalisiin ja eettisiin tekijöihin perustuvia merkkejä sekä ympäristömerkkejä ja etenkin Euroopan unionin ympäristömerkkiä. Pyöreän pöydän tapaamisen päätelmät sekä tiivistelmä kokouksen pöytäkirjasta on laadittu ja jaettu kokoukseen osallistuneille. Nämä asiakirjat ovat saatavilla myös Europa-sivustolla seuraavassa osoitteessa: http://europa.eu.int/comm/enterprise/textile/competitiveness.htm.
KIRJALLINEN KYSYMYS E-3597/02 esittäjä(t): Camilo Nogueira Román (Verts/ALE) komissiolle. Prestige-aluksen Galician rannikolla aiheuttaman katastrofin taloudellisten, sosiaalisten ja ekologisten vahinkojen korjaamiseen tarkoitetut Euroopan unionin rahastot.



Virallinen lehti nro 242 E , 09/10/2003 s. 0064 - 0064



KIRJALLINEN KYSYMYS E-3597/02 esittäjä(t): Camilo Nogueira Román (Verts/ALE) komissiolle (13. joulukuuta 2002) Aihe: Prestige-aluksen Galician rannikolla aiheuttaman katastrofin taloudellisten, sosiaalisten ja ekologisten vahinkojen korjaamiseen tarkoitetut Euroopan unionin rahastot Mitä EU:n erityisiä ja täydentäviä taloudellisia resursseja aiotaan kohdentaa Prestigen aiheuttaman katastrofin taloudellisten, sosiaalisten ja ekologisten vahinkojen korjaamiseen? Voidaanko Saksan ja Itävallan luonnonkatastrofien aikana perustetun solidaarisuusrahaston varoja käyttää? Perustetaanko tarpeen vaatiessa täydentävä rahasto? Maksetaanko korvaukset nopeasti ja täysimääräisinä kaikista taloudellisista menetyksistä suoraan kärsimään joutuneille aloille? Maksetaanko korvauksia lisäksi myös kaikille muille taloudellisille toimijoille, jotka ovat tekemisissä kyseisten toimintojen kanssa? Loyola de Palacion komission puolesta antamayhteinen vastauskirjallisiin kysymyksiin E-3597/02 ja E-3598/02 (26. helmikuuta 2003) Arvoisaa parlamentin jäsentä pyydetään tutustumaan parlamentin kysymyksiin H-0848/02(1), E-3362/02 ja E-3404/02(2), E-3439/02(3), E-3590/02(4), E-3591/02(5), E-3593/02(6), E-3594/02(7), E-3599/02(11), E-3602/02, E-3603/02 ja E-3604/02(8), E-3655/02 ja E-3656/02(9) ja P-0001/03(10) annettuihin komission vastauksiin, joissa käsitellään Prestige-katastrofin kaikkia näkökohtia ja erityisesti parlamentin jäsenen esiin ottamia kysymyksiä korvauksista ja kustannuksista. (1) Kirjallinen vastaus annettu 14.1.2003. (2) EUVL C 161 E, 10.7.2003, s. 85. (3) EUVL C 161 E, 10.7.2003, s. 90. (4) EUVL C 222 E, 18.9.2003, s. 91. (5) EUVL C 222 E, 18.9.2003, s. 92. (6) EUVL C 161 E, 10.7.2003, s. 110. (7) EUVL C 161 E, 10.7.2003, s. 111. (8) EUVL C 192 E, 14.8.2003, s. 124. (9) EUVL C 161 E, 10.7.2003, s. 123. (10) EUVL C 161 E, 10.7.2003, s. 166. (11) EUVL C 161 E, 10.7.2003, s. 111.
KIRJALLINEN KYSYMYS E-3660/02 esittäjä(t): Rosa Miguélez Ramos (PSE) komissiolle. Öljytuhot Galiciassa: liikenneasioista vastaavan komission jäsenen lausunnot.



Virallinen lehti nro 242 E , 09/10/2003 s. 0065 - 0066



KIRJALLINEN KYSYMYS E-3660/02 esittäjä(t): Rosa Miguélez Ramos (PSE) komissiolle (18. joulukuuta 2002) Aihe: Öljytuhot Galiciassa: liikenneasioista vastaavan komission jäsenen lausunnot Euroopan parlamentin täysistunnossa 21. marraskuuta 2002 käydyssä keskustelussa liikenneasioista vastaava komission jäsen luonnehti jäsenvaltioiden hallituksia epäjohdonmukaiseksi joukkioksi siksi, että kaksi vuotta siiten Nizzan huippukokouksessa kiirehdittiin toimenpidepakettien Erika I ja Erika II käyttöönottoa ja sitten niitä ei pantu täytäntöön. Komission jäsen väitti, että jos hallitukset eivät olisi lykänneet komission ehdottamien toimenpiteiden voimaantuloa, Prestigen onnettomuutta ei olisi tapahtunut. Voisiko komissio ilmoittaa, mitkä valtiot vastustivat ministerineuvostossa ehdotusten hyväksymistä ja mitkä olivat komission toimenpidepaketeissa Erika I ja Erika II ehdottamat määräajat? Loyola de Palacion komission puolesta antamayhteinen vastauskirjallisiin kysymyksiin E-3600/02 ja E-3660/02 (7. helmikuuta 2003) Komissio muistuttaa parlamentin jäseniä esittäneensä pahoittelunsa siitä, ettei komission alkuperäisen ehdotuksen mukaista aikataulua yksirunkoisten öljysäiliöalusten poistamiseksi käytöstä sisällytetty lopulliseen säädöspakettiin. Ehdotuksen mukaan Erikan ja Prestigen kaltaiset luokan 1 yksirunkoiset öljysäiliöalukset olisi poistettava käytöstä 23 vuoden käyttöiän jälkeen. Neuvoston ja Euroopan parlamentin antaman asetuksen mukaan Prestigen käyttö piti kuitenkin lopettaa viimeistään 15. maaliskuuta 2005. Jos komission ehdottama aikataulu olisi säilytetty, Prestige olisi pitänyt poistaa käytöstä 1. syyskuuta 2002 (lopullisen asetuksen soveltamispäivämäärä), sillä onnettomuushetkellä se oli ollut käytössä 26 vuotta. Komissio panikin tyytyväisenä merkille, että liikenneneuvoston kokouksen päätelmissä 6. joulukuuta 2002 ja Kööpenhaminassa kokoontuneen Eurooppa-neuvoston päätelmissä jäsenvaltiot ilmoittivat tukevansa yksimielisesti toimenpiteitä, jotka komissio oli 3. joulukuuta 2002 antamassaan tiedonannossa esittänyt. Komissio toimitti 20. joulukuuta 2002 parlamentille ja neuvostolle ehdotuksen asetukseksi(1), jonka tarkoituksena on nopeuttaa yksirunkoisten öljysäiliöalusten käytöstä poistamista ja palata alun perin ehdotettuun aikatauluun. Komissio toivoo, että ehdotus hyväksytään Kreikan puheenjohtajakaudella. (1) KOM(2000) 780 lopullinen.
KIRJALLINEN KYSYMYS P-3251/02 esittäjä(t): Margrietus van den Berg (PSE) neuvostolle. Timanttikaupan sertifiointijärjestelmää koskeva komission ehdotus.



Virallinen lehti nro 222 E , 18/09/2003 s. 0055 - 0056



KIRJALLINEN KYSYMYS P-3251/02 esittäjä(t): Margrietus van den Berg (PSE) neuvostolle (11. marraskuuta 2002) Aihe: Timanttikaupan sertifiointijärjestelmää koskeva komission ehdotus Yhtyykö neuvosto komission näkemykseen, jonka mukaan silloin, kun timanttien alkuperän laillisuutta ei voida osoittaa, ne on automaattisesti takavarikoitava(1)? Voiko asetus tulla voimaan 1. tammikuuta 2003? Jos vastaus on kielteinen, miten neuvosto voi perustella sen kansainvälisen terrorismin vastaista taistelua ajatellen? Kannattaako neuvosto ehdotettuja toimenpiteitä? Ellei, onko neuvostolla tarjota parempia vaihtoehtoja? (1) KOM(2002) 455. Vastaus (8. toukokuuta 2003) Neuvosto suosittaa arvoisalle parlamentin jäsenelle tutustumista 11 päivänä helmikuuta 2003 raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 muuttamisesta annettuun asetukseen (EY) N:o 254/2003 sekä 11 päivänä helmikuuta 2003 mainitun asetuksen (EY) N:o 2368/2002 muuttamisesta annettuun komission asetukseen (EY) N:o 257/2003.
KIRJALLINEN KYSYMYS E-3596/02 esittäjä(t): Camilo Nogueira Román (Verts/ALE) komissiolle. Öljyntorjunta-alukset Prestigen onnettomuuden kaltaisissa katastrofeissa.



Virallinen lehti nro 242 E , 09/10/2003 s. 0063 - 0064



KIRJALLINEN KYSYMYS E-3596/02 esittäjä(t): Camilo Nogueira Román (Verts/ALE) komissiolle (13. joulukuuta 2002) Aihe: Öljyntorjunta-alukset Prestigen onnettomuuden kaltaisissa katastrofeissa Galician rannikolla tapahtuneen Prestige-aluksen katastrofin aikaan Espanjan valtiolla ei ollut käytettävissä ainoatakaan öljyntorjunta-alusta. Alukset tulivat paikalle sen jälkeen, kun Ranskan, Alankomaiden, Saksan, Yhdistyneen kuningaskunnan ja Belgian alukset jäivät satamaan useiksi päiviksi, koska ne eivät pystyneet toimimaan yli kaksi ja puoli metriä korkeassa aallokossa. Miten tällaiset puutteet ovat mahdollisia? Mitä aloitteita komissio aikoo tehdä korjatakseen tämän erittäin tärkeän, edellä mainitun onnettomuuden kaltaisten onnettomuuksien aiheuttamien tuhojen torjuntaan liittyvän seikan? Mitä suunnitelmia komissiolla on etenkin Galician kaltaisille herkille alueille? Loyola de Palacion komission puolesta antama vastaus (6. helmikuuta 2003) Öljyntorjuntaoperaation osalta on todettava, että komission ja tämän tyyppisistä asioista vastaavien kansallisten tahojen sopimat avustusjärjestelyt mahdollistivat sen, käytettävissä oli välittömästi resursseja kaikkialta yhteisöstä. Kohdealueiden viranomaiset saivat nopeasti käyttöönsä apua öljyntorjunta-alusten ja muiden puhdistuslaitteistojen muodossa. Euroopan meriturvallisuusvirastolle on tarkoitus antaa valtuuksia ja resursseja toimia pilaantumisen ehkäisyssä. Tätä tarkoitusta varten on tekeillä muutosehdotus viraston perustamisasetukseen.
KIRJALLINEN KYSYMYS E-3046/02 esittäjä(t): Paulo Casaca (PSE) komissiolle. Julkisen velan käsite Portugalissa.



Virallinen lehti nro 192 E , 14/08/2003 s. 0091 - 0091



KIRJALLINEN KYSYMYS E-3046/02 esittäjä(t): Paulo Casaca (PSE) komissiolle (24. lokakuuta 2002) Aihe: Julkisen velan käsite Portugalissa Lehdistössä 10. ja 13. lokakuuta julkaistujen useiden uutisten mukaan Portugalin valtiovarainministeriö olisi vastauksena kuntien ja autonomisten alueiden itsepintaisiin pyyntöihin valtuuttanut kyseiset hallinnonalat myöntämään julkisen velan rekisteröinnin sijaan takuita. Ministeriön mukaan takuita ei lasketa mukaan määriteltäessä julkishallinnon velkaantumisastetta (Diário Económico, 10. lokakuuta 2002). Voiko komissio selvittää, onko nämä takuut otettu huomioon julkisen velan käsitteessä ja joka tapauksessa perustella vastauksensa voimassa olevilla valtiontalouden tilinpitoa koskevilla kansallisilla määräyksillä? Voiko komissio myös ottaa vastauksessaan huomioon avoimuutta, yhdenmukaisuutta ja kurinalaisuutta koskevat kriteerit valtiontalouden tilinpitoa arvioitaessa? Pedro Solbes Miran komission puolesta antama vastaus (22. marraskuuta 2002) Liiallisia alijäämiä koskevasta menettelystä tehdyssä pöytäkirjassa ja asetuksessa (EY) N:o 3605/93(1), sellaisena kuin se on muutettuna(2), vahvistettujen sääntöjen mukaan julkisyhteisöjen takaamia velkoja ei pidetä julkiseen velkaan kuuluvina niin kauan kuin niitä ei ole vaadittu takaisinmaksettaviksi. Lisäksi EKT-95:ssä, Euroopan unionin kansantalouden tilinpidon käsikirjassa, takausvelkaa ei pidetä takaajayksikön rahoitustaseiden vastattaviin kuuluvana eränä, erityistapauksia lukuun ottamatta. Tätä sääntöä sovelletaan kaikkiin jäsenvaltioihin, jotka toimittavat kansantalouden tilinpitoa koskevat tietonsa Eurostatille. (1) EYVL L 332, 31.12.1993. (2) EYVL L 58, 3.3.2000.
KIRJALLINEN KYSYMYS P-1490/02 esittäjä(t): Herbert Bösch (PSE) komissiolle. Viivästykset asiakirjojen toimittamisessa (MED-tapaus).



Virallinen lehti nro 192 E , 14/08/2003 s. 0005 - 0006



KIRJALLINEN KYSYMYS P-1490/02 esittäjä(t): Herbert Bösch (PSE) komissiolle (22. toukokuuta 2002) Aihe: Viivästykset asiakirjojen toimittamisessa (MED-tapaus) Asiakirjojen saamisesta yleisön tutustuttavaksi annetussa asetuksessa n:o 1049/2001(1) olevan 7 artiklan mukaan komissiolla on 15 työpäivää aikaa päättää asiakirjojen toimittavista koskevista pyynnöistä. Pyysin 13. heinäkuuta 2001 tekemässäni kirjallisessa kysymyksessä n:o E-2043/01(2) kopiota kirjeestä (kaikki liitteet mukaan lukien), jolla nk. MED-tapaus 13. joulukuuta 1999 annettiin Belgian syyttäjäviraston käsiteltäväksi (petostentorjuntavirasto OLAF:in johtajan kirje n:o 008035 yleiselle syyttäjälle Dejemeppelle). Toistin pyynnön tämän asiakirjan toimittamisesta 26. syyskuuta 2001 esittämässäni kirjallisessa kysymyksessä n:o P-2784/01(3) ja 17. joulukuuta 2001 esittämässäni kirjallisessa kysymyksessä n:o E-3632/01(4). Noin kaksisataa työpäivää on jo kulunut, eikä petostentorjunnasta vastaava komission jäsen ole vieläkään toimittanut minulle pyytämääni asiakirjaa. Voiko komissio toimittaa tämän asiakirjan minulle nyt viipymättä? Voiko komissio selittää, mistä syystä asiakirjan toimittaminen on viivästynyt? Vastaako komissio nyt myös toistuvasti esittämääni kysymykseen siitä, onko tämä asiakirja jo toimitettu joillekin muille parlamentin jäsenille? Jos on, voiko komissio selittää, miksi se soveltaa minuun tällaista viivyttämistaktiikkaa ja onko tällainen menettely yhtäläisen kohtelun periaatteen mukaista. (1) EYVL L 145, 31.5.2001, s. 43. (2) EYVL C 40 E, 14.2.2002, s. 70. (3) EYVL C 147 E, 20.6.2002, s. 54. (4) EYVL C 28 E, 6.2.2003, s. 9. Michaele Schreyerin komission puolesta antama vastaus (15. heinäkuuta 2002) Komissiolle on toimitettu tieto, että Euroopan petostentorjuntavirasto (OLAF) on lähettänyt arvoisalle parlamentin jäsenelle kopion tämän kirjallisessa kysymyksessään mainitsemasta kirjeestä sen jälkeen, kun oikeudenkäyntimenettelyt Belgiassa ja Italiassa olivat päättyneet. Komissiolla ei ole mitään syytä uskoa, että kirjeen lähettämisen yhteydessä olisi käytetty viivästyttämistaktiikkaa.